मिलक-बिलासपुर रोड पर सिमरा गांव का पीलाखार पुल विभागीय अनदेखी के कारण पांच फुट की परिधि में पूरी तरह से टूट गया है। टूटे पुल के करीब दूसरे कुएं तक बीस फुट का हिस्सा चटक गया है। पुल टूटने पर लोक निर्माण विभाग शनिवार कोे चेता और पुल से भारी वाहनों का आवागमन बंद करा दिया है। मौके पर पुलिस तैनात कर दी गई है। टूटे पुुल पर पत्थर लगाकर लाल झंडी तो लगाई गई है लेकिन बैरीकेडिंग और दीवार नहीं बनाई गई है। पुुल का तहसीलदार मोहम्मद ताहिर ने निरीक्षण कया। उनका कहना है कि हल्का लेखपाल को मौके पर तैनात कर दिया गया है। उधर पुल बंद होने कारण तीन बजे अचानक बसों का संचालन बंद करा दिया गया। सवारी बसों से उतरकर पैदल ही गंतव्य का पहुंची। मिलक से बिलासपुर होकर नैनीताल जाने वाले सैलानियों को अब रामपुर होकर जाना पड़ेगा। पुल से सिर्फ दो पहिया वाहन ही गुजरने दिए जा रहे हैं।